**СПОРТСКА ГИМНАСТИКА**

**Опште пропозиције**

Члан 1.

Првенство у СПОРТСКОЈ ГИМНАСТИЦИ (у даљем тексту: Првенство) је такмичење које заједнички организују Савез за школски спорт Србије и Гимнастички савез Србије.

Члан 2.

Све именице које се у овом Правилнику користе у мушком роду, а имају и женски род, подразумевају и истовремено обухватају исте именице у женском роду.

Члан 3.

Првенство се организује у обавезном програму у екипној и појединачној конкуренцији у следећим категоријама:

1. НАЈМЛАЂИ ПИОНИРИ ученици од I до IV разреда основне школе;
2. МЛАЂИ ПИОНИРИ ученици V и VI разреда основне школе;
3. СТАРИЈИ ПИОНИРИ ученици VII и VIII разреда основне школе;
4. ОМЛАДИНЦИ УЧЕНИЦИ средњих школа.

Члан 4.

Такмичење у обавезном програму је екипно и појединачно. Екипу сваке категорије чине четири такмичара. За пласман екипе рачунају се резултати три најбоља пласирана такмичара на свакој справи. На истом такмичењу проглашавају се и појединачни резултати у вишебоју у коме учествују сви пријављени такмичари у истој категорији.

Члан 5.

Програм такмичења по категоријама:

**Најмлађи пионири - ученици од I до IV разреда основне школе**

Пионири Пионирке

Партер Партер

Прескок Прескок

Кругови или вратило Греда (ниска)

Коњ са хватаљкама или разбој Разбој(нижа притка)

**Млађи пионири - ученици V и VI разреда основне школе**

Пионири Пионирке

Партер Партер

Прескок Прескок

Кругови или вратило Греда

Коњ са хватаљкама или разбој Разбој(нижа притка)

**Старији пионири - ученици VII и VIII разреда основне школе**

Пионири Пионирке

Партер Партер

Прескок Прескок

Кругови Греда

Вратило Разбој(нижа притка)

Коњ са хватаљкама или разбој

**Омладинци – ученици средњих школа**

Пионири Пионирке

Партер Партер

Прескок Прескок

Кругови Греда

Вратило Разбој(нижа притка)

Коњ са хватаљкама или разбој

Приликом пријаве за такмичење наставници **мушких категорија** дужни су да наведу справу за коју су се њихова екипа или појединац определили, обзиром да се за категорије Најмлађи пионири и Млађи пионири такмичење одвија четворобоју, а за категорије Старији пионири и Омладинци у петобоју.

Члан 6.

**Први степен такмичења у обавезном програму је Школско првенство**. Школа која је организовала првенство има право да, са својом екипoм, учествује на општинском првенству.

Члан 7.

**Други степен такмичења је Општинско/Градско првенство.** Екипе које су освојиле прво место на Општинском првенству стичу право УЧЕШЋА на Окружном првенству.

Уколико се за Општинско првенство пријави мали број школа, пријављене школе могу да наступе са највише две екипе.

Члан 8.

**Трећи степен такмичења је Првенство округа.** Уколико се за Окружно првенство пријави мали број школа, може се организовати **ОТВОРЕНО ОКРУЖНО ПРВЕНСТВО** за све школе са тог Округа, под условом да су наступале на Општинском/Градском првенству.

Екипе које су освојиле прво место на Окружном првенству стичу право да учествују на међуокружном првенству. Два најбоље пласирана појединца у свакој категорији, а да нису у саставу првопласиране екипе, стичу право учешћа на међуокружном првенству.

Члан 9.

**Четврти степен такмичења је Међуокружно првенство.** Право наступа имају екипе које су освојиле прво место на Првенству округа, као и два најбоље пласирана појединца у свакој категорији, а да нису у саставу квалификоване екипе. Међуокружна првенства морају бити завршена најкасније 15 дана пре Републичког првенства, а пласман са такмичења по категоријама мора бити достављен Савезу за школски спорт најкасније 10 дана пре одржавања Републичког првенства.

Члан 10.

**Пети степен такмичења је Републичко првенство** на ком наступају победници са Међуокружног превенства, најбоља екипа и два најбоље пласирана појединца. Уколико неки међуокруг нема представника, такмичарски одбор одобрава учешће другопласираној екипи из округа у ком је учествовао највећи број екипа.

**Завршне одредбе**

Члан 11.

Победници Републичког првенства стичу назив школског првака Србије за текућу годину како у екипној, тако и у појединачној конкуренцији у обавезном програму.

Чланови три првопласиране екипе и њихов наставник и три првопласирана појединца у у свакој категорији обавезног програма добијају одговарајуће пехаре и медаље: првопласирани златну, другопласирани сребрну и трећепласирани бронзану.

Члан 12.

На првенству Србије судије делегира Гимнастички савез Србије, а оцењивање се врши према Правилнику за оцењивање обавезних састава на школским такмичењима, који је саставни део ових Пропозиција. Правилник је написао Гимнастички савез Србије. На осталим такмичењима (и на свим нивоима) делегирање судија врши се у координацији са Гимнастичким савезом Србије.

Члан 13.

Сви ученици који ће наступати у програму школских такмичења морају имати **оверену такмичарску књижицу** за школска првенства у складу са Правилником Савеза за школски спорт, као и потврду о обављеном лекарском прегледу, не старију од 6 месеци.

Ученици, односно њихови наставници обавезни су да на сваком такмичењу приложе оверену званичну такмичарску књижицу за школска првенства надлежној такмичарској комисији. У случају неадекватне документације ученик неће моћи да наступи на датом такмичењу.

Сви ученици морају да поседују **потврду о обављеном лекарском прегледу** који потврђује да су здрави и способни за такмичење. Потврда не сме бити старија од 6 (шест) месеци. Потврда се на сваком такмичењу показује надлежној такмичарској комисији.

Члан 14.

Сви ученици наступају на властиту одговорност, односно на одговорност својих школа.